《张仲宗有诗怀归因次其韵勉之》
宋代·沈与求

相逢无日不怀归，又是春山听子规。休叹豺狼迷道路，似闻貔虎仆旌旗。

那从薄俗求青眼，还向高堂念白眉。南望孤云应目断，殊方岁月易推移。

作者简介：沈与求（1086—1137），宋代大臣。字必先，号龟溪，湖州德清（今属浙江）人。政和五年进士。历官明州通判、监察御史、殿中侍御史、吏部尚书兼权翰林学士兼侍读，荆湖南路安抚使、镇江知府兼两浙西路安抚使、吏部尚书、参知政事、明州知府、知枢密院事。著有《龟溪集》。